stanford-oval/wikipedia huggingface dataset:
דמאר דרוזן
קריירת ה-NBA > סן אנטוניו ספרס

ב-18 ביולי 2018, הועבר בטרייד לקבוצת סן אנטוניו ספרס ביחד עם יאקוב פולטל ובחירת סיבוב ראשון בדראפט 2019, תמורת קוואי לאונרד ודני גרין. ב-3 בינואר 2019 השיג את הטריפל דאבל הראשון בקריירה שלו, כשקלע 21 נקודות, אסף 14 ריבאונדים ומסר 11 אסיסטים בניצחון הספרס מול הראפטורס. את אותה עונה סיימה סן אנטוניו במקום השביעי באזור המערבי, והודחה בסיבוב הפלייאוף הראשון על ידי דנוור נאגטס. בעונה העוקבת המשיך דרוזן להציג יכולת טובה, עם ממוצע של 22.1 נקודות למשחק, אולם הספרס רשמו מאזן ניצחונות שלילי (32–39) ולא הצליחו להעפיל לפלייאוף ה-NBA – לראשונה מזה 23 עונות.
קריירת ה-NBA > שיקגו בולס

באוגוסט 2021 סיכם דרוזן על חוזה ל-3 עונות בסך כ-85 מיליון דולר בשיקגו בולס, והועבר אליה בעסקת "החתמה והעברה" תמורת ת'דאוס יאנג, אל-פארוק אמינו ו-3 בחירות דראפט עתידיות.
ב-31 בדצמבר 2021, דרוזן קלע שלשת ניצחון על הבאזר והעניק לבולס ניצחון חוץ 108–106 על אינדיאנה פייסרס, בלילה בו רשם 28 נקודות ושישה אסיסטים. הזריקה גררה השוואות רבות לקובי בראיינט, שדרוזן העריץ. למחרת, ב-1 בינואר 2022 במשחק נגד הוושינגטון וויזארדס, לדרוזן היו 28 נקודות, גם במשחק הזה הוא קלע שלשת ניצחון על הבאזר, שהעניקה לבולס ניצחון חוץ 120–119 על הוויזארדס, בכך הוא הפך לשחקן הראשון בתולדות ה-NBA שקלע שלשת ניצחון בשני משחקים רצופים.
קריירת ה-NBA > סקרמנטו קינגס

ב-7 ביולי 2024 עבר בטרייד משולש לסקרמנטו קינגס אשר שלחה את הריסון בארנס ואת הזכות להחליף בחירות בדראפט 2031 לסן אנטוניו ספרס ואת כריס דוארטה עם שתי בחירות סיבוב שני עתידיות לשיקגו בולס שבתמורה היא קיבלה אלייה את דרוזן אשר חתם בקבוצה על חוזה של 74 מיליון דולר לשלוש שנים.
סטטיסטיקות הקריירה > בליגת ה-NCAA

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | USC | 35 | 35 | 33.1 | 0.532 | 0.167 | 0.646 | 5.7 | 1.5 | 0.9 | 0.4 | 13.9 |
| קריירה |  | 35 | 35 | 33.1 | 0.532 | 0.167 | 0.646 | 5.7 | 1.5 | 0.9 | 0.4 | 13.9 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | טורונטו | 77 | 65 | 21.6 | 0.498 | 0.250 | 0.763 | 2.9 | 0.7 | 0.6 | 0.2 | 8.6 |
| 2010/2011 | טורונטו | 82 | 82 | 34.8 | 0.467 | 0.096 | 0.813 | 3.8 | 1.8 | 1.0 | 0.4 | 17.2 |
| 2011/2012 | טורונטו | 63 | 63 | 35.0 | 0.422 | 0.261 | 0.810 | 3.3 | 2.0 | 0.8 | 0.3 | 16.7 |
| 2012/2013 | טורונטו | 82 | 82 | 36.7 | 0.445 | 0.283 | 0.831 | 3.9 | 2.5 | 0.9 | 0.3 | 18.1 |
| 2013/2014 | טורונטו | 79 | 79 | 38.2 | 0.429 | 0.305 | 0.824 | 4.3 | 4.0 | 1.1 | 0.4 | 22.7 |
| 2014/2015 | טורונטו | 60 | 60 | 35.0 | 0.413 | 0.284 | 0.832 | 4.6 | 3.6 | 1.2 | 0.2 | 20.1 |
| 2015/2016 | טורונטו | 78 | 78 | 35.9 | 0.446 | 0.338 | 0.850 | 4.5 | 4.0 | 1.0 | 0.3 | 23.5 |
| 2016/2017 | טורונטו | 74 | 74 | 35.4 | 0.467 | 0.266 | 0.842 | 5.2 | 3.9 | 1.1 | 0.2 | 27.3 |
| 2017/2018 | טורונטו | 80 | 80 | 33.9 | 0.456 | 0.310 | 0.825 | 3.9 | 5.2 | 1.1 | 0.3 | 23.0 |
| 2018/2019 | סן אנטוניו | 77 | 77 | 34.9 | 0.481 | 0.156 | 0.830 | 6.0 | 6.2 | 1.1 | 0.5 | 21.2 |
| 2019/2020 | סן אנטוניו | 68 | 68 | 34.1 | 0.531 | 0.257 | 0.845 | 5.5 | 5.6 | 1.0 | 0.3 | 22.1 |
| 2020/2021 | סן אנטוניו | 61 | 61 | 33.7 | 0.495 | 0.257 | 0.880 | 4.2 | 6.9 | 0.9 | 0.2 | 21.6 |
| 2021/2022 | שיקגו | 76 | 76 | 36.1 | 0.504 | 0.352 | 0.877 | 5.2 | 4.9 | 0.9 | 0.3 | 27.9 |
| 2022/2023 | שיקגו | 74 | 74 | 36.2 | 0.504 | 0.324 | 0.872 | 4.6 | 5.1 | 1.1 | 0.5 | 24.5 |
| 2023/2024 | שיקגו | 79 | 79 | 37.8 | 0.480 | 0.333 | 0.853 | 4.3 | 5.3 | 1.1 | 0.6 | 24.0 |
| קריירה |  | 1,113 | 1,101 | 34.7 | 0.469 | 0.297 | 0.841 | 4.4 | 4.1 | 1.0 | 0.3 | 21.3 |
| אולסטאר |  | 6 | 3 | 21.2 | 0.563 | 0.125 | 0.800 | 4.2 | 3.7 | 0.8 | 0.0 | 13.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | טורונטו | 7 | 7 | 40.3 | 0.385 | 0.333 | 0.899 | 4.1 | 3.6 | 1.1 | 0.3 | 23.9 |
| 2014/2015 | טורונטו | 4 | 4 | 39.8 | 0.400 | 0.375 | 0.824 | 6.3 | 5.8 | 1.5 | 0.0 | 20.3 |
| 2015/2016 | טורונטו | 20 | 20 | 37.3 | 0.394 | 0.154 | 0.813 | 4.2 | 2.7 | 1.1 | 0.2 | 20.9 |
| 2016/2017 | טורונטו | 10 | 10 | 37.3 | 0.434 | 0.067 | 0.888 | 4.9 | 3.4 | 1.4 | 0.0 | 22.4 |
| 2017/2018 | טורונטו | 10 | 10 | 35.4 | 0.437 | 0.286 | 0.811 | 3.6 | 4.0 | 0.5 | 0.6 | 22.7 |
| 2018/2019 | סן אנטוניו | 7 | 7 | 35.9 | 0.487 | 0.000 | 0.864 | 6.7 | 4.6 | 1.1 | 0.1 | 22.0 |
| 2021/2022 | שיקגו | 5 | 5 | 40.6 | 0.411 | 0.000 | 0.867 | 5.4 | 4.8 | 1.8 | 0.4 | 20.8 |
| קריירה |  | 63 | 63 | 37.6 | 0.418 | 0.214 | 0.852 | 4.7 | 3.7 | 1.1 | 0.2 | 21.8 |
הערות שוליים

↑  ביוגרפיה באתר NBA.com
↑  פרופיל באתר USABasketball.com
↑  DeRozan scores 14 in debut as USC wins first opener in four years באתר ESPN
↑  Hackett provides defense as Trojans rally, topple No. 15 Sun Devils
↑  2009 Draft prospects באתר NBA.com
↑  סטטיסטיקות הראפטורס לעונת 2011/2012
↑  סוכם הטרייד בין לאונרד לדרוזן: "אין שום נאמנות במשחק הזה", באתר וואלה, 18 ביולי 2018
↑  סיכום המשחק בין הספרס לראפטורס, באתר ESPN,‏ 4 בינואר 2019
↑  "DeMar DeRozan's stunning buzzer-beater lifts Bulls over Pacers and into tie for first place in East". ESPN.com. 31 בדצמבר 2021. נבדק ב-31 בדצמבר 2021. {{cite web}}:  (עזרה)
↑  אותה שעה, אותו מקום: צפו בשלשה של דרוזן, באתר ערוץ הספורט, 2 בינואר 2022
↑  בטרייד של שלוש קבוצות: דמאר דרוזן חתם בסקרמנטו, באתר וואלה, 7 ביולי 2024.
| נבחרת ארצות הברית – גביע העולם בכדורסל 2014 (מדליית זהב) |
| --- | --- | --- |
|  1  •  2  •  3  •  4 קרי •  5 תומפסון •  6 רוז •  7 פאריד •  8 גיי •  9 דרוזן •  10 אירווינג (MVP) ‏ •   11 פלאמלי •  12 קאזינס • 13 הארדן •  14 דייוויס • 15 דראמונד • מאמן: ששבסקי |  1  •  2  •  3  •  4 קרי •  5 תומפסון •  6 רוז •  7 פאריד •  8 גיי •  9 דרוזן •  10 אירווינג (MVP) ‏ •   11 פלאמלי •  12 קאזינס • 13 הארדן •  14 דייוויס • 15 דראמונד • מאמן: ששבסקי | ארצות הברית |
| נבחרת ארצות הברית – האלופה האולימפית - ריו דה ז'ניירו (2016) |
| --- | --- | --- |
|  1  •  2  •  3  •  4 באטלר •  5 דוראנט •  6 ג'ורדן •  7 לאורי •  8 בארנס •  9 דרוזן •  10 אירווינג •   11 תומפסון •  12 קאזינס • 13 ג'ורג' •  14 גרין • 15 אנתוני • מאמן: ששבסקי |  1  •  2  •  3  •  4 באטלר •  5 דוראנט •  6 ג'ורדן •  7 לאורי •  8 בארנס •  9 דרוזן •  10 אירווינג •   11 תומפסון •  12 קאזינס • 13 ג'ורג' •  14 גרין • 15 אנתוני • מאמן: ששבסקי | ארצות הברית |
| --- | --- |
בקרת זהויות :  MusicBrainz: dca1d30d-ae96-466c-88b9-d3d0c244151b 
דרוזן במדי טורונטו ראפטורס, 2018
הר פיילוט (אלברטה)

ערך זה עוסק בהר בשטח הפארק הלאומי באנף, בפרובינציית אלברטה שבקנדה. אם התכוונתם למשמעות אחרת, ראו .
| --- | --- |

 מידע כללי
 גובה:  2,954 מ' 
 מדינה:  קנדה 
 מיקום:  אלברטה, קנדהקנדה
 רכס הרים:  רכס מאסיב 
 קואורדינטות:  51°11′16″N 115°49′31″W﻿ / ﻿51.187777777778°N 115.82527777778°W﻿ / 51.187777777778; -115.82527777778
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי הר פיילוט(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי הר פיילוט(למפת אלברטה רגילה) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתהר פיילוט(למפת אלברטה מוגדלת) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתהר פיילוט
 
הר פיילוט (באנגלית: Pilot Mountain; מילולית: הר הטייס) הוא הר הממוקם לצד עמק נהר בואו, בשטח הפארק הלאומי באנף, בהרי הרוקי הקנדיים, בפרובינציית אלברטה שבקנדה
גובהו של ההר 2,954 מטרים מעל פני הים; ההר מתנשא לגובה של 302 מטרים מעל סביבתו.
ההר ממוקם ברכס מאסיב, מזרחית לעיירה באנף, 3 קילומטרים צפונית להר ברט, ממערב לכביש המהיר טראנס-קנדה.
היסטוריה > מקור השם

שמו של ההר ניתן לו בשנת 1884 על ידי ג'ורג' מרסר דוסון.
ההר נקרא בשם זה בשל מיקומו - בסמוך להר עמק נהר בואו משנה את כיוונו, ולכן ניתן לראותו מכל מקום בעמק (בכך מהווה ההר מעין "טייס" המשנה את מסלול העמק).
היסטוריה > הטיפוס על ההר

הראשונים שהעפילו לפסגת ההר היו אנשי הסקר הגאולוגי שנערך בשנת 1885.
לקריאה נוספת

• Gerry Shea, , P 146
הערות שוליים

↑  מיקום ההר
1 2 3 4 5 6  מידע גאוגרפי והיסטורי
↑  לפי מקור אחר ההר מתנשא לגובה של 308 מטרים מעל סביבתו.
דיספנסציונליזם

דיספנסציונליזם היא השקפה תאולוגית נוצרית המחלקת את תולדות האנושות לתקופות שבכל אחת מהן הנהיג האל מערכת ציוויים אחרת שבני-האדם בדרך כלל כשלו לעמוד בה. בראייה זו, ההבטחות התנ"כיות אכן ניתנו לישראל כעם, וכשלונם של היהודים להאמין בישו אינו מפקיע את הברית עמם אלא היא עודנה שרירה וקיימת. השקפה זו התקבלה על רבים מהאוונגליסטים במאות ה-19 וה-20.
על פי ההשקפה הדיספנסציונליסטית, לישראל כאומה יש עדיין מעמד מיוחד בעיני האל, ולכן הכרחי שעם ישראל ישמור על קיומו ויזכה לתחייה לאומית בטרם קץ הימים, כפי שמתואר במקרא. הביאה השנייה של ישו, שבה מאמינים כל הזרמים הנוצרים, תביא לגאולת הנוצרים ועלייתם השמיימה, בעוד שהיהודים יאלצו להכיר במלכות ישו ולהילחם תחתיו במלחמת יום הדין. תהיה זאת תחילתן של אלף שנות שלטון הצדק שנובאו בחזון יוחנן, שבהן ימלוך ישו בפועל על פני האדמה. האוונגליסטים מאמינים כי שני שלישים מהיהודים יושמדו במלחמת יום הדין, על פי פרשנותם לפסוק: ”פִּי-שְׁנַיִם בָּהּ יִכָּרְתוּ יִגְוָעוּ וְהַשְּׁלִשִׁית יִוָּתֶר בָּהּ” (זכריה, י"ג, ח'). מקרב היהודים תהיה תמיד ”שְׁאֵרִית בֵּית יִשְׂרָאֵל” (ישעיהו, מ"ו, ג'), שהם היהודים המאמינים בישו, שיינצלו. כל ישראל שיוושעו ויחיו תחת מלכות ישו על הארץ במשך אלף השנים החזויות יהיו חלק מאותה שארית.
שארית זו, בראייה הדיספנסציונליסטית, איננה מאבדת את מעמדה כחלק מן העם ואינה מחויבת להתמזג במאמינים הגויים, בניגוד לתפיסה הנוצרית הקלאסית השוללת בתוקף כל הבדל בין יהודי לגוי בתוך הכנסייה.
הפרשנות הדיספנסציונליסטית למעמד היהודים מתרצת, בעיני האוחזים בה, סתירות בין הברית הישנה לברית החדשה ואף קשיים ניכרים העולים מתוך הברית החדשה עצמה. הנוצרים הקדומים המתוארים בברית החדשה הותקפו כאשר דרשו ממאמינים גויים בישו לשמור את התורה, ומאידך מוזכר שם שהיהודים מוסיפים להיות עם נבחר. היהדות המשיחית שקמה במאה ה-20 זוכה ללגיטימציה אוונגליסטית על בסיס רעיונות אלה, לפיהם קהילה מובחנת של יהודים המאמינים בישו היא דבר מתחייב ורצוי.
ראו גם

תאולוגיית החילופין
הערות שוליים

↑  להסבר מפורט, ראו: Arnold Fruchtenbaum (אנ'), ‏Israelology, Doctrine of, בתוך: Mal Couch (עורך), Dictionary of Premillennial Theology, Kregel Publications, 1997. עמ' 197-203.
↑  ראו למשל: David Rudolph, Joel Willitts (עורכים), Introduction to Messianic Judaism: Its Ecclesial Context and Biblical Foundations, Zondervan, 2013. עמ' 21-25.
הר שארלטון

| --- | --- |

 מידע כללי
 גובה:  3,217 מ' 
 מדינה:  קנדה 
 מיקום:  אלברטה, קנדהקנדה
 רכס הרים:  רכסי המלכה אליזבת 
 קואורדינטות:  52°36′41″N 117°30′40″W﻿ / ﻿52.611388888889°N 117.51111111111°W﻿ / 52.611388888889; -117.51111111111
  (למפת אלברטה מוגדלת) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתהר שארלטון(למפת אלברטה רגילה) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתהר שארלטון
 
הר שארלטון ׁ(באנגלית: Mount Charlton) הוא הר ברכסי המלכה אליזבת, בהרי הרוקי הקנדיים, בשטח הפארק הלאומי ג'ספר, בפרובינציית אלברטה שבקנדה.
גובהו של ההר 3,217 מטרים מעל פני הים.
ההר מתנשא לגובה 197 מטרים מעל סביבתו.
היסטוריה > הטיפוס על ההר

הראשונים שטיפסו על ההר היו ו. ר. היינסוורת' (W.R. Hainsworth) ומ. מ. סטרומיה (M.M. Strumia)
היסטוריה > מקור השם

שם ההר ניתן לו על ידי מרי שייפר בשנת 1911. ההר נקרא על שם ה. ר. שארלטון (H. R. Charlton), שהיה עובד של ה- Grand Trunk Pacific Railway, ומימן בשנת 1911 משלחת חקר לאזור אגם מאליין.
לקריאה נוספת

• Dave Birrell, , PP 15-16
•  I.S. MacLaren, Michael Payne, Peter J. Murphy, PearlAnn Reichwein, Lisa McDermott, C. J. Taylor, Gabrielle Zezulka-Mailloux, Zac Robinson, Eric Higgs, , P 172
הערות שוליים

1 2 3 4  מידע היסטורי וגאוגרפי
↑  מידע גאוגרפי
גדולה מהחיים (סרט, 2018)

| --- | --- |

כרזת הסרט "גדולה מהחיים"
 מבוסס על:  Dumplin' 
 בימוי:  אן פלשטר 
 הופק בידי:  מייקל קוסטיגן 
 עריכה:  אמה אי. היקוקס 
 שחקנים ראשיים:  דניאל מקדונלד 
 מוזיקה:  דולי פרטון 
 צילום:  אליוט דייוויס 
 מדינה:  ארצות הברית 
 חברת הפקה:  Echo Films 
 חברה מפיצה:  נטפליקס 
 שיטת הפצה:  וידאו על פי דרישה, direct-to-video 
 הקרנת בכורה:  4 באפריל 2019 
 משך הקרנה:  110 דק' 
 שפת הסרט:  אנגלית 
 סוגה:  סרט קומדיה, סרט מוזיקלי 
 אתר רשמי
 דף הסרט ב־IMDb
 
גדולה מהחיים (באנגלית: Dumplin') הוא סרט התבגרות קומי אמריקאי משנת 2018 בבימויה של אן פלטשר על פי תסריט מאת קריסטין האן. הסרט מבוסס על רומן באותו השם מאת הסופרת ג'ולי מרפי. בסרט מככבות דניאל מקדונלד בתפקיד ווילודין "וויל" / "דאמפלין" דיקסון, ג'ניפר אניסטון בתפקיד אמה רוזי דיקסון ואודיה רש כחברתה הטובה ביותר, אלן "אל" דרייבר.
תקציר העלילה

וילודין "ויל" דיקסון (דניאל מקדונלד) היא נערה כבדת משקל, אשר לא מרגישה קרובה לאמה רוזי (ג'ניפר אניסטון), מלכת יופי לשעבר וסלבריטאית מקומית שכל עולמה הוא תחרויות יופי מקומיות. ויל מבלה חלק ניכר מילדותה בחברתה של דודתה לוסי (הילרי בגלי), כבדת משקל אף היא, שבפועל היא זו שמגדלת ומחנכת אותה. לוסי מכירה לוויל את אלן דרייבר (אודיה רש), שהופכת לחברתה הטובה ביותר. באמצעות שיריה מעוררי ההשראה של דולי פרטון, לוסי מעניקה לוויל תחושה של ביטחון עצמי, עד אשר לוסי מתה בפתאומיות. על אף ניסיונותיה, רוזי לא מצליח להתחבר לוויל, שמפתחת תחושות של אנטגוניזם, מבוכה וזלזול מעיסוקיה המרובים כל כך של רוזי בתחרויות יופי. וויל מתעמתת עם אמה, ומאשימה אותה שהיא מתביישת בה בשל המראה החיצוני שלה. המתח בין וויל לאלן עולה, והשתיים רבות.
בין חפציה הישנים של לוסי, וויל מוצאת טופס הרשמה לתחרות יופי שלוסי מילאה כשהייתה בת 16 אך מעולם לא הגישה. וויל מחליטה, כמחאה כלפי אמה וכהוקרה כלפי דודתה, להירשם לתחרות. לאחר שוויל נרשמת, נרשמות שלוש תלמידות נוספות מבית ספרה של וויל - אלן, מילי מיקלצ'וק (מדי ביילו) גדולת הגוף והאנה פרז (בקס טיילור-קלאוס) הפמיניסטית. רוזי מרגישה שוויל לועגת לה ולכל תעשיית התחרות, ומזהירה אותה שהתחרות קשה הרבה יותר מכפי שהיא חושבת. בו (לוק בנווארד), שעובד ביחד עם וויל במסעדה מקומית, מזמין אותה לדייט והשניים מתנשקים, אולם וויל נבהלת ועוזבת בפתאומיות.
וויל מוצאת בין חפציה של לוסי עלון ובו פרסומת ל-Southern Comfort - בר מקומי. היא מגיעה למקום עם חברותיה, ומגלה שבמקום מופיעות מלכות דראג המחופשות לדולי פרטון. וויל מתיידדת עם לי וויין (הארולד פרינו), אחד ממלכות הדראג שהיה חבר טוב של לוסי. ההכנות לקראת תחרות היופי נמשכות, וכאשר וויל וחברותיה מתקשות באימוניהן לקראת החלק של תחרות הכישרונות, לי מסייע להן ומאמן אותן. כאשר מגיע ערב התחרות, וויל מופיעה במופע מחווה לדולי פרטון, אך על אף שהוא מוצלח - היא נפסלת מלהשתתף בתחרות משום שהפרה את אחד החוקים. וויל ואלן מתפייסות, כמו גם וויל ובו אשר מתנשקים. הסרט מסתיים במפגש של כל הדמויות ב-Southern Comfort, כשהן שרות לשירי דולי פרטון.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| דניאל מקדונלד | ווילודין "וויל" / "דאמפלין" דיקסון |  |
| ג'ניפר אניסטון | רוזי דיקסון | אמא של ווילידון |
| אודיה רש | אלן "אל" דרייבר | חברתה הטובה ביותר של ווילידון |
| מדי ביילו | מילי מיקלצ'וק | מתמודדת בתחרות היופי |
| בקס טיילור-קלאוס | האנה פרז | מתמודדת בתחרות היופי |
| לוק בנווארד | בו לרסון | טבח במסעדה שבה ווילודין ממלצרת |
| ג'ורג'י פלורס | קלי רייס | מתמודדת בתחרות היופי |
| דאב קמרון | בקה קולטר | מתמודדת בתחרות היופי |
| הארולד פרינו | לי וויין / ריאה ריינג'ד | דראג קווין המתחזה לדולי פרטון |
| קטי נג'ימי | גב' מיקלצ'וק | אמא של מילי |
| ג'ינג'ר מינג' | קנדי דיש | דראג קווין המתחזה לדולי פרטון |
| הילרי בגלי | לוסי דיקסון | אחותו של רוזי, דודתה של ווילודין |
| סאם פנקאקה | דייל |  |
| דן פינרטי | יוג'ין ריד |  |
| מולי מק'רניני | דיליה שפרד |  |
| טיאן ריצ'רדס | מרקוס |  |
| ראיין דינינג | פטריק |  |
| אנדרו פלטשר | טים |  |
| ג'ולי מרפי |  | הופעת קמאו כלקוחה במועדון הדראג. מרפי היא הסופרת שכתבה את הספר עליו מבוסס הסרט. |
הפקה

ב-15 במרץ 2017 פורסם כי ג'ניפר אניסטון לוהקה לסרט, ותגלם את דמותה של רוזי דיקסון, אמא של וויל (דאמפלין). ב-13 ביוני 2017 הצטרפה דניאל מקדונלד לאניסטון, בתפקיד הראשי. ב-15 באוגוסט 2017 לוהקה לסרט גם אודיה רש לתפקיד אלן "אל" דרייבר, חברתה הטובה של ווילודין, שנרשמת יחד איתה לתחרות היופי. ב-21 באוגוסט 2017 הצטרפו לצוות השחקנים גם דאב קמרון, לוק בנווארד, בקס טיילור-קלאוס, מאדי באליו, ג'ורג'י פלורס וג'ינג'ר מינג'.
צילומי הסרט החלו ב-21 באוגוסט 2017 בקובינגטון, ג'ורג'יה והם הסתיימו באוקטובר.
הפצה

בספטמבר 2018 רכשה נטפליקס את זכויות ההפצה של הסרט. הסרט יצא ב-7 בדצמבר 2018.
תגובות וביקורות

על פי אתר האינטרנט Rotten Tomatoes, לסרט יש דירוג של 85% על סמך 59 ביקורות, עם דירוג ממוצע של 6.5 נקודות מתוך 10. על פי דעת הרוב, נכתב כי הסרט, באמצעות "פסקול יציב וקאסט נהדר", הוא "[סרט] דרמה מתוקה ומרוממת שיש בו את כמות הרכיבים המספיקה על מנת להיות סרט אמין". באתר Metacritic לסרט יש ציון ממוצע משוקלל של 53 מתוך 100, המבוסס על דעות של 16 מבקרים, המעיד על "ביקורות מעורבות או ממוצעות".
פרסים ומועמדויות

| פרס | תאריך | קטגוריה | מועמד/ים | Result | הערות |
| --- | --- | --- | --- | --- | --- |
| Critics' Choice Movie Awards | 13 בינואר 2019 | השיר הטוב ביותר | השיר הטוב ביותר | מועמדות |  |
| Georgia Film Critics Association | 12 בינואר 2019 | השיר המקורי הטוב ביותר | השיר המקורי הטוב ביותר | מועמדות |  |
| פרס גלובוס הזהב | 6 בינואר 2019 | השיר המקורי הטוב ביותר | השיר המקורי הטוב ביותר | מועמדות |  |
| Guild of Music Supervisors Awards | 13 בפברואר 2019 | השיר הטוב ביותר שנוצר עבור סרט | השיר הטוב ביותר שנוצר עבור סרט | מועמדות |  |
| Guild of Music Supervisors Awards | 13 בפברואר 2019 | הניהול המוזיקלי הטוב ביותר של סרט קולנוע שתקציבו עד 25 מיליון דולר | באק דיימון | מועמדות |  |
| Hollywood Music in Media Awards | 14 בנובמבר 2018 | השיר המקורי הטוב ביותר - סרט באורך מלא | דולי פרטון ולינדה פרי עבור "Girl in the Movies" | מועמדות |  |
פסקול

פרק זה לוקה בחסר. אנא תרמו לוויקיפדיה ו.
הערות שוליים

↑  McNary, Dave (16 במרץ 2017). "Jennifer Aniston to Star in Teen Comedy 'Dumplin''". נבדק ב-27 באוקטובר 2017. {{cite web}}:  (עזרה)
↑  "'Patti Cake".
↑  N'Duka, Amanda (15 באוגוסט 2017). "Odeya Rush Joins Jennifer Aniston In 'Dumplin'". Deadline. נבדק ב-16 באוגוסט 2017. {{cite news}}:  (עזרה)
1 2  N'Duka, Amanda (21 באוגוסט 2017). "Dove Cameron, Luke Benward, Bex Taylor-Klaus & More Added To Comedy Film 'Dumplin'". Deadline. נבדק ב-21 באוגוסט 2017. {{cite news}}:  (עזרה)
↑  Kit, Borys (12 בספטמבר 2018). "Netflix Lands Jennifer Aniston Dramedy 'Dumplin''". The Hollywood Reporter. נבדק ב-12 בספטמבר 2018. {{cite web}}:  (עזרה)
↑  "Dolly Parton & Sia's 'Here I Am' from 'Dumplin'' Released". Film Music Reporter. 14 בספטמבר 2018. נבדק ב-16 באוקטובר 2018. {{cite web}}:  (עזרה)
↑  "Dumplin' (2018)". Rotten Tomatoes. נבדק ב-10 בדצמבר 2018. {{cite web}}:  (עזרה)
↑  "Dumplin' (2018) reviews". Metacritic. נבדק ב-12 בדצמבר 2018. {{cite web}}:  (עזרה)
↑  "Critics' Choice Awards 2019: The Complete List of Nominations". E! Online. 10 בדצמבר 2018. נבדק ב-10 בדצמבר 2018. {{cite web}}:  (עזרה)
↑  "Georgia Film Critics Association Announces Film Nominations". filmotomy.com. נבדק ב-8 בינואר 2019. {{cite web}}:  (עזרה)
↑  "Golden Globe Nominations: Complete List". Variety. 6 בדצמבר 2018. נבדק ב-6 בדצמבר 2018. {{cite web}}:  (עזרה)
↑  Brandle, Lars (10 בינואר 2019). "'A Star Is Born,' 'Bohemian Rhapsody' Among Guild of Music Supervisors 2019 Nominees: Exclusive". Billboard. ארכיון מ-10 בינואר 2019. נבדק ב-10 בינואר 2019. {{cite web}}:  (עזרה)
↑  Yang, Rachel (16 באוקטובר 2018). "'Black Panther', 'A Star Is Born' Lead 2018 Hollywood Music in Media Awards Nominees". Variety. נבדק ב-16 באוקטובר 2018. {{cite web}}:  (עזרה)
מתווה יסודות

מתווה יסודות
מתווה יסודות (באנגלית: Batter board) המוכר גם בשם שנורגריסט (בגרמנית: Schnurgerüst) היא שיטת סימון מסורתית לביצוע מדויק של מיקומי יסודות באתר הבנייה המסייעת בהוצאת תוכניות הבנייה מהכוח אל הפועל.
השיטה

מתווה סימון הוא מסגרת עץ היקפית וזמנית, המוגבהת מהקרקע ונמוכה בכ-10–20 ס"מ, בדרך כלל, ממפלס ה-0.00 של המבנה, הנבנית מחוץ לקו המתאר של המבנה ומקבילה לחזיתותיו. על מסגרת העץ מסמנים את מיקומי היסודות וקווי המבנה בסיוע מודד מוסמך, על ידי חריצה או דפיקת מסמר בלוח העץ. כך, כל יסוד מסומן בארבע חזיתות. מותחים חוט בנאים בין כל שתי חזיתות מקבילות ומקבלים הצטלבות בין שני חוטים, המסמנת את מיקום מרכז היסוד. ממקום הצטלבות זה מורידים אנך (חוט שבקצהו משקולת) ומקבלים את מיקומו המדויק של כל מרכז יסוד על גבי הקרקע.
תוכנית מתווה יסודות מבוצעת על ידי מהנדס בניין ובאחריות מודד מוסמך למקם אותה באופן מדויק באתר הבנייה על פי קואורדינטות מדויקות.
הערות שוליים

↑  http://www.dictionaryofconstruction.com/definition/batter-boards.html
↑  http://homeguides.sfgate.com/purpose-batter-boards-laying-foundation-76196.html
מקום הצטלבות חוט בנאים, המסמן את מיקום היסוד בשטח
סולטנות נג'ד

| --- | --- |
דגל

 
 ממשל
 משטר:  מלוכני
 :  אבן סעוד
 שפה נפוצה:  ערבית
 עיר בירה:  ריאד 24°38′N 46°43′E﻿ / ﻿24.633°N 46.717°E﻿ / 24.633; 46.717  (והעיר הגדולה ביותר)
 גאוגרפיה
 יבשת:  אסיה
 היסטוריה
 הקמה:   
 הקמה:  1921
 פירוק:   
 פירוק:  8 בינואר 1926
 ישות קודמת:   אמירות ריאד    אמירות ג'בל שמר
 ישות יורשת:   ממלכת נג'ד וחג'אז
 דמוגרפיה
 דת:  אסלאם
 
סולטנות נג'ד (בערבית: سلطنة نجد) היא מדינה בערב שהתקיימה מ-1921 עד ינואר 1926. הסולטנות הוקמה לאחר כיבוש אמירות ג'בל שמר על ידי האמיר אבן סעוד שהעלה את תוארו לסולטן על כל אזור נג'ד.
כיבושים קודמים של בית סעוד

ההכנות לכך התחילו עם חתימת ברית דארין ב-26 בדצמבר 1915 בינו אבן סעוד לבין סיר פרסי קוקס כנציג הממשלה הבריטית. לפי הברית, אבן סעוד הסכים לא לתקוף את מדינות החסות הבריטיות כווית, קטר וחוף שביתת הנשק, אך לא הבטיח לא לתקוף את שריף מכה, והסכים להילחם נגד האימפריה העות'מאנית ביחד עם האימפריה הבריטית.
לאחר המלחמה הכניע בעזרת הבריטים ובשיתוף עם כוחות אח'וואן בהנהגתו של סולטאן בן בג'אד בן חמיד אל-עותייבי את נתמכי האימפריה העות'מאנית, אמירות ג'בל שמר. תחילה, עיר הבירה, חאיל, הושמה במצור באפריל 1921 ומנהיג שושלת רשיד חתם על הסכם הפסקת אש עם אבן סעוד. אך באוגוסט אותה השנה העיר שוב הושמה במצור ונכנעה ב-2 בנובמבר.
לאחר מלחמת כווית-נג'ד ב-1919–1920, חתם אבן סעוד ב-2 בדצמבר 1922 על אמנת עוקייר, שבה נקבעו גבולות הסולטנות עם עיראק וכווית. כמו כן, הוקמו האזורים הנייטרלים שבין עיראק וערב הסעודית ובין כווית וערב הסעודית.
כיבושי המשך

במרץ 1924 חוסיין בן עלי מלך חג'אז הכריז על עצמו כח'ליפה. לאחר שמנע כניסת עולים לרגל מנג'ד למקומות הקדושים בחג'אז, ב-29 באוגוסט אותה השנה פתחה סולטנות נג'ד במלחמה נגד חג'אז.[דרוש מקור]
לאחר שאבן סעוד הכניע את טאיף הוא התקדם יחד עם כוחות אח'וואן למכה ונכנס אליה ב-13 באוקטובר ללא קרב. האספה האסלאמית אותה כינס בריאד ב-24 באוקטובר אותה השנה אישרה את השליטה של בית סעוד על מכה. לאחר יותר משנה כבש אבן סעוד ב-12 בדצמבר 1925 את מדינה ותוך 12 יום נוספים גם את ינבוע. ב-22 בדצמבר הוא הכניע גם את ג'דה ולאחר שנכנס בשעריה ב-8 בינואר 1926 נהיה מלך חג'אז בנוסף להיותו סולטן נג'ד. מאז הממלכה שהקים נקראה ממלכת נג'ד וחג'אז.
רוברט קר (ספורטאי)

רוברט "בובי" קר (באנגלית: Robert "Bobby" Kerr;‏ 9 ביוני 1882 - 12 במאי 1963) היה אתלט קנדי-אירי, אלוף אולימפי בריצת 200 מטר.
ביוגרפיה

קר נולד באניסקילן, מחוז פרמנה שבצפון אירלנד. בגיל 5 משפחתו היגרה לקנדה והתיישבה בהמילטון, אונטריו. הוא עבד ככבאי ובזמנו החופשי התאמן בריצה.
באולימפיאדת סנט לואיס (1904) לא הצליח קר לעלות לשלב הגמר בשלוש הריצות בהן השתתף וסיים במקום שביעי בריצת 60 מטר, במקום שמיני בריצת 100 מטר ובמקום חמישי בריצת 200 מטר.
בשנת 1908 נסע קר לבריטניה וזכה באליפות בריטניה באתלטיקה בריצות ל-100 ול-200 יארד והוכיח שהוא מוכן היטב לאולימפיאדה.
ביוגרפיה > אלוף אולימפי

באולימפיאדת לונדון (1908) זכה קר להיות האתלט המועדף על המארחים, מאחר שנחשב לאתלט המייצג את האימפריה הבריטית. במשחקים עצמם זכה בשתי מדליות, זהב וארד. מדליית זהב בריצת 200 מטר בתוצאה של 22.6 שניות, לפני רוברט קלוגן (22.6 שניות) ונייט קרטמל (22.7 שניות) שניהם מארצות הברית. בשלב המוקדמות הוא קבע שיא אולימפי חדש של 22.2 שניות. ומדליית ארד בריצת 100 מטר בתוצאה של 11.0 שניות, אחרי רג'י ווקר מדרום אפריקה שקבע שיא אולימפי חדש של 10.8 שניות וג'יימס רקטור מארצות הברית (10.9 שניות).
במלחמת העולם הראשונה שימש קר כקצין במספר גדודים במסגרת חיל המשלוח הקנדי.
לאחר שפרש מספורט תחרותי שימש קר כמאמן אתלטיקה ומאמן קבוצות כדורגל בהמילטון, עיר מגוריו. הוא חבר בוועד האולימפי הקנדי וכן היה מעורב בארגון משחקי חבר העמים הבריטי הראשונים שנערכו בהמילטון בשנת 1930.
בשנת 1963 נפטר קר בעיר מגוריו ועל שמו קרוי אחד מהפארקים העירוניים.